Тэма: Няпарныя цвёрдыя (зацвярдзелыя) зычныя гукі. Настаўнік: Марозенка Вераніка Міхайлаўна

Мэта: пазнаёміць вучняў з няпарнымі цвёрдымі зычнымі гукамі.

Задачы:

1) Адукацыйныя:

•        Выпрацаваць навык правільнага разумення паняцця гука і літары;

•        Выпрацаваць навык правільнага вымаўлення слоў з няпарнымі цвёрдымі зычнымі гукамі;

2) Развіццёвыя:

•        Развіваць маўленне вучняў, удасканальваць навык звязнай мовы;

•        Развіваць уменне аналізаваць моўны матэрыял і рабіць па ім высновы;

3) Выхаваўчая:

•        Выхоўваць павагу да сябе і іншых людзей.

**Ход урока**

**І. Арганізацыйны момант (2 хвіліны)**

         Добры дзень! Сядайце, калі ласка.

Вось і зноў зазвінеў званок,

Запрасіў нас на ўрок.

Добры дзень, я вас вітаю,

На занятак запрашаю.

Наш урок хай будзе пленным,

І цікавым і натхнённым.

Поспехаў я вам жадаю,

Калі што -  я паспрыяю.

Сёння ў нас з вамі бедзе незвычайны ўрок. Мы адправімся ў падарожжа з нашымі сябрамі Брэменскімі музыкамі.(Ілюстрацыі на дошцы).

**ІІ. Моўная размінка  (3 хвіліны).**

         - Звярніце сваю ўвагу на дошку. Тут размешчана гукавая размінка, якую нашы музыкі павінны прачытаць, але перад гэтым нам патрэбны прадэманстраваць, як правільна і выразна робяць гэта вучні 2 класа. (Першы раз я чытаю ўсю размінку,потым па аднаму радку прагаворваюць вучні разам,посля гэтага адзін вучань уголас прагаворвае ўсю чыстагаворку) За партай ціха я сяджу.

На настаўніцу гляджу.

На перапынак не хаджу,

Вучыцца добра я хачу.

          - Малайчынкі, з гэтай задачай мы справіліся і мы можам адправіцца ў падарожжа па Краіне ведаў. (Назва на дошцы)

**ІІІ. Хвілінка чыстапісання(4 хвіліны)**

- Адкрыйце свае сшыткі, адступіце 2 радкі і запішыце сённяшнюю дату (прагаворваю дату,скіроўваю ўвагу на тым, што класная работа пішацца з 1 літарай с).

- А зараз я прапаную вам прапісаць спалучэнне літар з гэтых слоў, а на наступным радку і гэтыя словы (рж,шч,джц).

         - Прапісваючы літару д, памятайце, што яна мае вялікую пятлю,  якую неабходна напісаць правільна. Памер літар роўны, правільна ляжыць сшытак.

(хаджу сяджу гляджу) прапісваем без косак словы ў радок.

- Зараз мы з вамі ўспомнім слоўнікавыя словы: вераб’і, сусед, гарбуз, дождж, дзяўчынка, талерка.

**IV. Тлумачэнне новага матэрыялу (20 хвілін)**

На дошцы вывешаны пазлы з няпарнымі цвердымі зычнымі гукамі, а таксама з галоснымі, якія пішуцца пасля іх. Дзеці хорам павінны злучыць адны гукі з другімі.

- Адкрыйце свае падручнікі на старонцы 79, звярніце ўвагу на практыкаванне 170. Прачытайце словы, выразна вымавіце першы гук у кожным слове. (**Шч**упак. **Ч**арапаха. **Р**ужа. **Ш**ына. **Ж**аба. **Ц**ыбуля. **Дж**ынсы.) У кожным слове назваць першы гук і сказаць, цвёрды ен ці мяккі. ( адказы вучняў)

Вынік:

- Гукі р, ж, ц, ч, ш, спачучэнне літар дж вымаўляюцца заўседы як? Могуць яны вымаўляцца мякка?(Не могуць)-(Цвёрдыя)

- Мы з вамі ведаем, што гукам адпавядаюць літары.

- Якія галосныя ўказваюць на тое, што гукі р, ж, ц, ч, ш, спачучэнне літар дж вымаўляюцца заўседы цверда? (Літары, якія пішуцца пасля іх)

- Якія літары пішуцца пасля выдзеленых літар?(ы, а, э, у)

- Зараз мы праверым,ці правільна мы зрабілі выснову.

Разбор правіла:

1) чытанне правіла настаўнікам (дзеці сочуць)

2) Пытанні па правіле

- Звярніце сваю ўвагу на стужку літар, якая знаходзіцца ў канцы старонкі 79. Мы з вамі зараз разбяром кожны гук. Але нам патрэбна вызначыць, які гук толькі цверды і ў рускай, і ў беларускай мовах.

- Гук р-цверды і мяккі (речка, крыша)

- Гук ж-цверды (жало, жизнь)

- Гук ш-цверды(шишка, шамнунь)

- Гук ч-мяккі (чертить)

- Гук дж – у рускай мове няма такого гука.

- Гук ц – цверды (цыпленок, цыган)

- Гукі Ц,Ш,Ж толькі цвердыя і ў рускай, і ў беларускай мове.

- Пакуль нашы сябры падарожнічалі па краіне Ведаў, яны згубілі свае іструменты. А цяпер,каб дапамагчы музыкам вырашыць гэту праблему, нам неабходны выканаць практыкаванне.

- Звярніце сваю ўвагу на практыкаванне 172. Вучань, прачытай, што патрэбна спачатку зрабіць, (на дошку вывешваюцца карткі са словамі і з літарамі, якіх не хапае). Спішыце, устаўляючы прапушчаныя літары, падкрэсліце літары, якімі абазначаны няпарныя цвёрдыя зычныя гукі.

 На дошку таксама размешчанны  ілюстрацыі муз.інструментаў. (Дапоўніць словы ў слупках потрэбным складам ці літарай. Што абазначаюць гэтыя словы?)

- Марыя ,прачытай словы, што атрымаліся ў першым слупку. (Баян, барабан,

балалайка)

- Мікіта, чытай другі слупок.( Дудка, скрыпка, жалейка)

- Трэці слупок чытае Алена. (Гітара, гуслі)

- Цяпер з гэтых слоў у свае сшыткі патрэбна выпісаць словы з няпарнымі цвердымі зычнымі гукамі. Назавіце гэтыя гукі.

- Каця  ідзі да дошкі, а астатнія выконваюць работу у сваіх сшатках.( Р, ж, ч, ш, ц і дж)

- Пасля таго, як усе словы выпісаны неабходна падкрэсліць літары, якія абазначаюць няпарныя цвердыя зычныя гукі адной рыскай і галосныя, якія стаяць пасля іх дзвюма рыскамі.

- Заданне мы выканалі, усе нашы сябры засталіся вельмі давольнымі, бо мы ім дапамаглі.

- Наступнае практыкаванне, якое мы будзем выконваць 173. Я прачытаю словы, а вам трэба сачыць за вымаўленнем няпарных цвердых гукаў, знайсці ў кожным радку лішняе слова. (Чытанне слоў настаўнікам. Дзеці сочаць за вымаўленнем, знаходзяць лішняе слова.)

- Якія словы лішнія? (Паліца, падручнік, аса).

- Штосьці нашы музыкі прытаміліся, трэба нам зрабіць фізкультхвілінку.

**V. Фізкультхвілінка (2 хвіліны)**

Падымі вышэй далоні,

Сашчапі над галавой

Што там выйшла?

Дах там выйшаў

А над дахам мы з табой.

Уперад ты пастаў далоні

Рукі ў локцях ты сагні

Што там выйшла?

Мосцік выйшаў, мосцік роўны і прамы.

Рукі ты сагні ў локцях,

Хутка, хутка памахай

Што там выйшла?

Птушка выйшла

Разам з птушкай ты сядай.

**VI. Замацаванне матэрыялу (8 хвілін)**

- Вельмі любяць падарожнікі расказваць розныя гісторыі са свайго жыцця. Вось і кот з сабакам расказалі пра свайго сябра, як ён музыкальнай грамаце навучаўся.

Мы з вамі плаўна перайшлі да практыкаванняна картках. Настаўнік чытае верш.

**Звйчыкавы ноты**

У музычнай школе

**Зайчык** дзень **прабыў.**

-До-рэ-мі-фасоля!-

Ноты ён **вучыў.**

Потым ля загона

Рваў стручкі за трох.

І спяваў натхнёна:

-До-рэ-мі-**горох**!

- Ці правільна зайчык вучыў ноты?

- Што выклікала ў вас усмешку?

- Перад вамі пастаўлена задача:

1) выпісаць у сшытак выдзеленыя словы.

2) падкрэсліць літары, якія абазначаюць непарныя цвердыя зычныя гукі адной рыскай і галосныя пасля іх дзвюма рыскамі.

**VII. Падвядзенне вынікаў урока (2 хвіліны)**

- Нашым музычным сябрам вельмі спадабалася вандраваць па цудоўнай краіне ведаў, яны разам з вамі пазналі шмат чаго цікавага. А што пазналі вы,зараз даведаемся.

- З якімі зычнымі гукамі мы пазнаеміліся на сённяшнім уроку?

- Як яны вымаўляюцца?(Цверда)

- Чаму яны вымаўляюцца цверда?(таму што ў беларускай мове няма мяккіх браткоў)

- Назавіце няпарныя цвердыя зычныя гукі?

- Чаму яны называюцца няпарнымі цвердымі гукамі.

- Якія галосныя пішуцца пасля няпарных цвердых гукаў?

- Нашым музычным сябрам вельмі спадабалася вандраваць па цудоўнай краіне ведаў, яны разам з вамі пазналі шмат чаго цікавага.

**VIII.Самастойная работа**

- Адзін з брэменскіх музыкаў, а каб быць дакладней - асёл, згубіўся з дарогі і заблукаў. Каб дапамагчы аслу знайсці сваіх сяброў-музыкаў, вам неабходна ў картках, якія вы зараз атрымаеце,  правільна ўставіць прапушчаныя літары.

Вельмі блізка бяж..ць р..чка. Каля яе ляж..ць каменч..к. Сябр.. чакаюць цябе там!

**IX. Інфармацыя аб д/з (3 хвіліны)**

- Практыкаванне 175, старонка 81. Давайце паглядзім, што там трэба выканаць. Трэба спісаць тэкст, падкрэсліць літары, якія абазначаюць няпарныя цвердыя зычныя гукі. Напрыклад: слова дождж. Якія няпарныя зычныя вы будзеце падкрэсліваць у гэтым слове. (ДЖ)

**X. Ацэньванне.  (2 хвіліны)**